《再游云门山寺》
宋代·李新

筠马梯空正肉飞，山幽鸣鸟自声微。
地趋玉嶂新朝眼，岩织天花欲坠衣。
云木绸缪青羽葆，窦泉零落小珠现。
重来且与看华表，只恐无人识令威。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。